ประชุมบอร์ด IFEC ล่มอีกแล้ว! ใครแปลกใจขอให้ยกมือขึ้น??
นายวิชัย ถาวรวัฒนยงค์ ประธานกรรมการ บริษัท อินเตอร์ ฟาร …
30 มี.ค. 2560

นายวิชัย ถาวรวัฒนยงค์ ประธานกรรมการ บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC แจ้งผลการประชุมคณะกรรมการบริษัท (ฉุกเฉิน) โดยมีคณะกรรมการบริษัท เข้าร่วมประชุมทั้งสิ้น 4 คน ได้แก่ 1. นายวิชัย ถาวรวัฒนยงค์ 2. นายศุภนันท์ ฤทธิไพโรจน์ 3. นายฉัตรณรงค์ ฉัตรภูติ 4. พลตรีบุญเลิศ แจ้งนพรัตน์ ส่วนนายทวิช เตชะนาวากูล และในฐานะกรรมการอีก 4 ท่าน ไม่ได้เข้าร่วมประชุม
ทั้งนี้ประธานที่ประชุมได้แจ้งต่อที่ประชุมถึงการจัดประชุมสามัญผู้ถือหุ้นประจำปี 2560 ซึ่งเป็นไปตามบทบัญญัติกฎหมาย มาตรา 98 แห่งพระราชบัญญัติบริษัทมหาชนจำกัด พ.ศ.2535 ที่จะต้องจัดให้มีภายใน 4 เดือนนับแต่วันสิ้นสุดรอบปีบัญชีของบริษัท เพื่อป้องกันความเสียหายที่อาจจะเกิดขึ้น บริษัทมีความจำเป็นที่จะต้องกำหนดวันประชุมสามัญผู้ถือหุ้นประจำปี 2560 ภายในกรอบระยะเวลาตามกฎหมายดังกล่าว บริษัทจึงกำหนดวันประชุมสามัญผู้ถือหุ้นประจำปี 2560 เป็นวันศุกร์ที่ 28 เมษายน 2560 เวลา 10.00 น. ซึ่งเป็นวันสุดท้ายภายในกรอบระยะเวลาตามกฎหมาย และเพื่อหลีกเลี่ยงข้อโต้แย้ง
นอกจากนี้ ประธานได้กำหนดให้ผู้ถือหุ้นที่มีความประสงค์ต้องการเสนอรายชื่อกรรมการทดแทนกรรมการที่ครบกำหนดออกตามวาระเข้ามาภายในวันที่ 5 เมษายน 2560 ให้ถูกต้องตามระเบียบและขั้นตอนตามกฎหมาย โดยกำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นในวันที่ 12 เมษายน 2560 (Record date) เนื่องจากจะต้องกำหนดวันดังกล่าวต่อตลาดหลักทรัพย์แห่งประเทศไทย และ/หรือผู้ลงทุนไม่น้อยกว่า 14 วันและให้รวบรวมรายชื่อตาม ม.225 ของพ.ร.บ.หลักทรัพย์ฯ โดยวิธีปิดสมุดทะเบียนในวันที่ 17 เมษายน 2560
สำหรับวาระที่ 2 ประธานได้แจ้งต่อที่ประชุมว่าไม่สามารถลงมติในวาระหนี้ได้ เนื่องจากกรรมการติดภารกิจตามข้างต้น แต่การแก้ปัญหาหนี้สินของบริษัทฯ เป็นเรื่องที่มีความจำเป็นและเร่งด่วน ประธานได้ให้ บริษัท เพลินจิต แคปปิตอล จำกัด เสนอแนวทางการแก้ไขปัญหาหนี้สินของบริษัทต่อคณะกรรมการ เพื่อรับทราบแนวทางดังกล่าว โดยบริษัท เพลินจิต แคปปิตอล จำกัด ได้ดำเนินการศึกษาไปแล้วเบื้องต้น ทั้งนี้บริษัท จะได้นำเสนอแนวทางดังกล่าวต่อที่ประชุมคณะกรรมการในครั้งต่อไป